Temperaturer omkring nulpunktet gør torsdag morgen de nordjyske veje glatte. Vejdirektoratet oplyser, at de fleste veje fra Skagen og helt ned til Løkken i vest og Asaa i øst kan være glatte. Også bilisterne omkring Snedsted syd for Thisted bør køre forsigtigt på grund af veje, der kan være glatte. Det oplyser Vejdirektoratet. Kraftig vind over Sallingsundbroen Bilister, der skal krydse Sallingsundbroen først på dagen torsdag, bør køre med nedsat hastighed. En kraftig vind driller netop nu området mellem Sallingsundbroen og frakørsel Nykøbing Mors i begge retninger. Vinden forventes at aftage i eftermiddag, oplyser Vejdirektoratet.

Opsummering:
Vejdirektoratet melder om glatte vejbaner fra Skagen og ned til Løkken og Asaa. Også ved Snedsted syd for Thisted bør man køre forsigtigt.